
ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 188 (1) 

Ρύθμιση θεμάτων Κλάδων ΤΕ και ΔΕ Τελωνειακών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α. Τις διατάξεις του άρθρου 24 παρ. 5 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137τ. 
Α'), σε συνδυασμό με το άρθρο 6 παρ. 2 και 6 του Ν. 2026/ 
1992 «Ρύθμιση θεμάτων Οργάνωσης και προσωπικού της 
δημόσιας διοίκησης και άλλες διατάξεςι» (ΦΕΚ 43 τ.Α'}. 

β. του άρθρου 49 παρ. 1 του Ν, 1591/1986 «Ρυθμίσεις 
στην άμεση και έμμεση φορολογία, θέσπιση μέτρων για 
την πάταξη της φοροδιαφυγής και άλλες διατάξεις που 
ρυθμίζουν θέματα αρμοδιότητας Υπουργείου Οικονομι¬ 
κών» (ΦΕΚ 50 τ.Α'). 

γ. του άρθρου 27 του Ν. 2081/1992 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ 154/Α/ 
10.9.1992). 

2. Την Υ. 1847/1078399/1182/0001/7.8.1992 Κοινή 
Απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 525/τ.Β ). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

4. Την Γνωμοδότηση αριθμ. 149/1993 του Συμβουλίου 
της Επικράτειας. Με πρόταση του Υπουργού Προεδρίας 
της Κυβέρνησης και του Υφυπουργού Οικονομικών, απο¬ 
φασίζουμε: 

Άρθρο 1 

1. Οι οργανικές θέσεις του Κλάδου ΔΕ Τελωνειακών 
της Γενικής Διεύθυνσης Τελωνείων του Υπουργείου Οι¬ 
κονομικών αυξάνονται κατά επτακόσιες ογδόντα επτά 
(87), με αντίστοιχη μείωση των οργανικών θέσεων του 
Κλάδου ΤΕ Τελωνειακών, τροποποιουμένων ανάλογα των 
άρθρων 130 και 131 του Π.Δ. 284/88 «Οργανισμός 













794 


ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΩΤΟ) 


Υπουργείου Οικονομικών» (ΦΕΚ Α' 128). 

2, Τις τριακόσιες ογδόντα (380) από τις οργανικές θέ¬ 
σεις της προηγούμενης παραγράφου καταλαμβάνουν οι, 
δυνάμει του άρθρου 13 του Ν. 1839/1989 (ΦΕΚ Α 9ο), 
υπηρετούντες υπάλληλοι του Κλάδου ΔΕ τελωνειακών. 

3. Στις υπόλοιπες τετρακόσιες επτά (407) από τις οργα¬ 
νικές θέσεις της πρώτης παραγράφου κατατάσσονται αυ¬ 
τοδίκαια, χωρίς αίτησή τους, με τον κατεχόμενο βαθμό, οι 
υπηρετούντες υπάλληλοι στον προσωρινό Κλάδο ΔΕ2 Τε¬ 
λωνοφυλακής του άρθρου 135 του Π.Δ. 284/1988, ο 
οποίος καταργείται. 

Άρθρο 2 

Το άρθρο 154 του Π.Δ. 284/1988 αντικαθίσταται ως 
εξής: 

«Άρθρο 154 

«Το αντικείμενο εργασίας των υπαλλήλων των Κλάδων 
ΠΕ, ΤΕ, ΔΕ Τελωνειακών, καθώς και τα ειδικότερα καθή¬ 
κοντα αυτών και των λοιπών Κλάδων της Γενικής Διεύθυν¬ 
σης Τελωνείων ρυθμίζονται από τον Κανονισμό καθηκό¬ 
ντων της Τελωνειακής Υπηρεσίας». 

Άρθρο 3 

1. Η παράγραφος 1 του άρθρου 6 του Π.Δ. 127/1989 
«Κανονισμός δικαιωμάτων και καθηκόντων των Τελωνεια¬ 
κών Υπαλλήλων και της λειτουργίας των Τελωνειακών Αρ¬ 
χών του Υπουργείου Οικονομικών» (ΦΕΚ 60/Α/1989) 
αντικαθίσταται ως εξής: 

«1. Α. Καθήκοντα εσωτερικής Υπηρεσίας των Τελω¬ 
νειακών Αρχών ασκούν υπάλληλοι των Κλάδων ΠΕ, ΤΕ, ΔΕ 
Τελωνειακών και των αντίστοιχων προσωρινών Κλάδων 
του άρθρου 135 του Π.Δ. 284/1988, καθώς και του προ¬ 
σωρινού Κλάδου, του ίδιου άρθρου, ΔΕ3 Δακτυλογράφων 
Τ ελωνεϊων. 

Β. Καθήκοντα εξωτερικής Υπηρεσίας των Τελωνειακών 
Αρχών ασκούν υπάλληλοι των Κλάδων ΠΕ, ΤΕ, ΔΕ Τελω¬ 
νειακών. 

Ειδικότερα οι υπάλληλοι που έχουν καταταγεί αυτοδί¬ 
καια χωρίς αίτησή τους, στον Κλάδο ΔΕ Τελωνειακών από 
τον καταργηθέντα προσωρινό Κλάδο ΔΕ2 Τελωνοφυλα¬ 
κής εκτελούν κατά προτεραιότητα, σημειούμενοι με αστε¬ 
ρίσκο στην ετήσια επετηρίδα της Υπηρεσίας, τα ακό¬ 
λουθα καθήκοντα οε πρωινή και απογευματική υπηρεσία 
κατά τις εργάσιμες ημέρες: 

- Επιτήρηση των Τελωνειακών χώρων, αποθηκών, υπο¬ 
κειμένων εμπορευμάτων και παρακολούθηση των δρα¬ 
στηριοτήτων των ευρισκομένων σε αυτούς τους χώρους 
προσώπων, προς πρόληψη και καταστολή λαθρεμπορικών 
και λοιπών παρανόμων πράξεων. 

- Παρεμπόδιση της εισόδου ή εξόδου προσώπων και 
εμπορευμάτων από μη καθοριζόμενα για το σκοπό αυτό 
σημεία. 

- Επιτήρηση και φύλαξη μεταφορικών μέσων, όταν 
αυτό επιβάλλεται. 

- Βεβαίωση εισόδου - εξόδου εμπορευμάτων στις πύ¬ 
λες των Τελωνείων. 

- Συνοδεία "υποκειμένων» έμπορέυμότοτν. 

- Συμμετοχή σε συνεργεία ελέγχου μεταφορικών μέ¬ 
σων. 

- Επίσκεψη πλοίων, συμμετοχή οε φορτώσεις, μετα¬ 
φορτώσεις, μολυβδοσφραγίσεις, αποσφραγίσεις, εκφορ¬ 


τώσεις, εναποθέσεις σε ιδιωτικούς χώρους, ζυγίσεις 
εμπορευμάτων, έλεγχο αποσκευών πληρωμάτων. 

- Οι υπάλληλοι αυτοί ασκούν και δοα άλλα καθήκοντα 
εξωτερικής υπηρεσίας τους ανατίθενται από τους Προϊ¬ 
σταμένους των Τελωνειακών Αρχών καθώς και καθήκοντα 
δίωξης με τους λοιπούς Τελωνειακούς υπαλλήλους και σε 
περίπτωση που πλεονάζουν, χρηισμοποιούνται σε καθή¬ 
κοντα εσωτερικής υπηρεσίας. 

Γ. Οι υπάλληλοι των Κλάδων ΠΕ, ΤΕ, ΔΕ Τελωνειακών 
και των αντίστοιχων προσωρινών Κλάδων του άρθρου 135 
του Π.Δ. 284/1988, καθώς και των προσωρινών Κλάδων 
του ίδιου άρθρου ΔΕ3 Δακτυλογράφων Τ ελωνεϊων, ΔΕΙ 4 
Οδηγών τελωνείων και ΥΕ1 Επιμελητών Τελωνείων, οι τε¬ 
λευταίοι μόνο για καθήκοντα φρούρησης, φύλαξης, εκτε¬ 
λούν νυκτερινή υπηρεσία και υπηρεσία προωινή, απογευ¬ 
ματική ή νυκτερινή κατά τις εξαιρέσιμες ή αργίες ως εξής: 

I. Νυκτερινές Υπηρεσίες κατά μήνα. 

Οι υπάλληλοι όλων των Κλάδων με χρόνο υπηρεσίας μέ¬ 
χρι δώδεκα (12) έτη εκτελούν κατ’ ανώτατο όριο μέχρι 
τέσσερις (4) νυκτερινές υπηρεσίες κατά μήνα. 

Οι υπάλληλοι του Κλάδου ΠΕ με χρόνο υπηρεσίας από 
δώδεκα (12) μέχρι δέκα τέσσερα (14) έτη εκτελούν μία (1) 
νυκτερινή υπηρεσία κατά μήνα. 

Οι υπάλληλοι των λοιπών Κλάδων με χρόνο υπηρεσίας 
από δώδεκα (12) μέχρι δέκα έξι (16) έτη εκτελούν δύο (2) 
νυκτερινές υπηρεσίες κατά μήνα και με χρόνο υπηρεσίας 
από δέκα έξι (16) μέχρι είκοσι (20) έτη εκτελούν μία (1) 
νυκτερινή υπηρεαία κατά μήνα. 

II. Πρωινή, απογευματινή ή νυκτερινή υπηρεσία κατά τις 
εξαιρέσιμες, αργίες. 

Οι υπάλληλοι του Κλάδου ΠΕ Τελωνειακών με χρόνο 
υπηρεσίας μέχρι έξι (6) έτη, οι υπάλληλοι του Κλάδου ΤΕ 
Τελωνειακών με χρόνο υπηρεσίας μέχρι οκτώ (8) έτη και οι 
υπάλληλοι των λοιπών Κλάδων με χρόνο υπηρεσίας μέχρι 
δώδεκα (12) έτη, εκτελούν κατά προτεραιότητα την 
πρωινή, απογευματινή ή νυκτερινή υπηρεσία κατά τις 
εξαιρέσιμες και αργίες. 

III. Οι γυναίκες όλων των Κλάδων χρησιμοποιούνται σε 
κατάλληλες θέσεις νυκτερινής υπηρεσίας, ώατε να μη δη- 
μιουργούνται προβλήματα κατά την εκτέλεσή της. 

IV. Εξαιρούνται από την υποχρέωση εκτέλεση νυκτερι¬ 
νής υπηρεσίας, εκτός των Προϊσταμένων Αρχών και οι 
Προϊστάμενοι των Τμημάτων των τελωνείων Α’ Τάξης, κα¬ 
θώς και οι έγκυοι και οι μητέρες υπάλληλοι με τέκνα ηλι¬ 
κίας μέχρι δύο (2) ετών. 

V. Το δελτίο νυκτερινής υπηρεσίας και υπηρεσίας κατά 
τις αργίες και εξαιρέσιμες μεταξύ των υποχρέων προς 
τούτο υπαλλήλων κάθε Τελωνειακής Αρχής, καταρτίζεται 
από τον Προϊστάμενο του Τμήματος γενικών θεμάτων και 
εγκρίνεται από τον Προϊστάμενο της Τελωνειακής Αρχής, 
όταν αυτή είναι επιπέδου Διεύθυνσης ή καταρτίζεται από 
τον Προϊστάμενο των λοιπών Τελωνειακών Υπηρεσιών και 
σε κάθε περίπτωση αποστέλλεται έγκαιρα στην αρμόδια 
Τελωνειακή Περιφέρεια προς έλεγχο. Το δελτίο αυτό, με 
την επιφύλαξη των ανωτέρω περιπτώσεων II! κα: IV, δύνα- 
τα; να περιλαμβάνει και υπαλλήλους με περισσότερα έτη 
υπηρεσίας, εφόοον οι υπάλληλοι των ανωτέρω περιπτώ¬ 
σεων I και II δεν επαρκούν. 

Δ. Καθήκοντα Δίωξης Λαθρεμπορίου οτην Ειδική Υπη¬ 
ρεσία Τελωνειακών Ερευνών (Ε.Υ.Τ.Ε.), την Ε.Υ.Τ.Ε. 
Θεσσαλονίκης και το Γίαραρτήματά τους, καθώς και τις 
λοιπές Τελωνειακός Αρχές ασκούνται απο υπαλλήλους 

όλων των βαθμών των Κλάδων ΠΕ, ΤΕ, ΔΕ Τελωνειακών ή 
των αντίστοιχων προσωρινών Κλάδων, καθώς και των Κλά¬ 
δων ΤΕ, ΔΕ Προσωπικού Πλοίων Δίωξης Λαθρεμπορίου ή 
των αντίστοιχων προσωρινών Κλάδων». 

2. Οι παράγραφοι 3 και 4 του άρθρου 6 του Π.Δ. 127/ 
1989 καταργούνται. 

Αρθρο 4 

1. Η ισχύς των διατάξεων του παρόντος Π.Δ/τος αρχίζει 
απο τη δημοσίευσή του στην Εφημερίδα της Κυβέρνη¬ 
σης. 

2. Κάθε άλλη διάταξη αντικείμενη στο παρόν Π. Δ/γμα 
καταργείται. 

Στον Υφυπουργό Οικονομικών αναθέτουμε τη δημο¬ 
σίευση και εκτέλεση του παρόντος. 

Αθήνα, 5 Μαϊου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤΗΡΙΟΣ ΚΟΥΒΕΛΑΣ ΚΩΝΣΤ. ΓΙΑΤΡΑΚΟΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 189 (2) 

Οργανισμοί που θ’ αναλάβουν την οργάνωση και λειτουρ¬ 
γία των Παιδικών Εξοχών για το έτος 1993». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 3 παρ. 2 του Ν. 749/48 «περί παιδικών 
Εξοχών και Ειδικών Εστιών Σιτίσεως Παίδων» (ΦΕΚ 200 
τ.Α'). 

β. Του άρθρου 1 παρ. 1 εδαφ. (δ) του Ν.Δ. 1379/73 
«Περί Συμβουλίων και Επιτροπών αρμοδιότητας Υπουρ¬ 
γείου Κοινωνικών Υπηρεσιών» {ΦΕΚ 87/73 τ. Α'). 

γ. Του άρθρου 23 (παρ. 1 εδαφ. στ') του Ν. 1558/85 
«Κυβέρνηση και Κυβερνητικά Όργανα» (ΦΕΚ 137/85 
τ.Α'). 

δ. Του άρθρου 5 του Π.Δ/τος 437/1985 «Καθορισμός 
και ανακατανομή αρμοδιοτήτων των Υπουργείων» (ΦΕΚ 
157/85 τ.Α'). 

ε. Τ ου άρθρου 29 Α του Ν. 1558/1985 όπως προσετέθη 
με το άρθρο 27 του Ν. 2081 /92, με το οποίο καθορίζεται 
έλεγχος των δαπανών που προκαλοϋν οι κανονιστικές 
διοικητικές πράξεις (ΦΕΚ 154/Α/92). 

2. Την Υ 1938/9.12.92 Απόφαση του Πρωθυπουργού 
και του Υπουργού Υγείας, Πρόνοιας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοινωνικών Ασφαλίσεων Νικ. 
Αναστασόπουλο και Φάνη Πάλλη-Πετραλιά (ΦΕΚ 727/Β/ 
92), όπως συμπληρώθηκε με την υπ’ αριθ. Υ. 1977/ 

26.1.93 κοινή απόφαση (ΦΕΚ 23/Β/93). 

3. Το γεγονός ότι από τις διατάξεις του παρόντος Π.Δ/ 
τος, ως προκύπτει και από την υπ, αριθ, οικ./1008/ 

27.1.93 βεβαίωση της Δ/νσης Οικονομικού του Υπουρ¬ 
γείου Υγείας, Πρόνοιας και Κοινωνικών Ασφαλίσεων προ- 
καλείται δαπάνη σε βάρος του Κρατικού προϋπολογισμού, 
η οποία θα ανέλθει στο ποσό των 870.000.000 δρχ. ετη- 
σίως. 


Για τη δαπάνη αυτή έχει προβλεφθεί πίστωση στον 
προϋπολογισμό του Υπουργείου Υγείας, Πρόνοιας και 
Κοινωνικών Ασφαλίσεων έτους 1993 υπό Φ. 300 και ΚΑΕ 
2343. 

4. Τα αριθ. 1562/26.11.92 και ΜΠ 3990/4.12.92 έγ¬ 
γραφα του Κ.Κ.Ο.Ν και του ΠΙΚΠΑ αντίστοιχα, με τα οποία 
τα ιδρύματα αυτά αποδέχονται την ανάθεση σ' αυτά της 
οργάνωσης και λειτουργίας των Παιδικών Εξοχών, του 
Κρατικού Προγράμματος αρμοδιότητας Υπουργείου 
Υγείας, Πρόνοιας και Κοινωνικών Ασφαλίσεων κατά την 
κατασκηνωτική περίοδο 1993. 

5. Την αριθ. 217/1993 γνωμοδότηση του Συμβουλίου 
της Επικρατείας, με πρόταση της Υφυπουργού Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο Μόνο 

Το Πατριωτικό Ίδρυμα Κοινωνικής Πρόνοιας και Αντιλή- 
ψεως (Π.Ι.Κ.Π.Α.) και το Κοινωνικό Κέντρο Οικογένειας 
και Νεότητας (Κ.Κ.Ο.Ν.) αναλαμβάνουν την οργάνωση και 
λειτουργία των Παιδικών Εξοχών, του Κρατικού Προγράμ¬ 
ματος αρμοδιότητας Υπουργείου Υγείας, Πρόνοιας και 
Κοινωνικών Ασφαλίσεων κατά την κατασηνωτική περίοδο 
1993. 

Στην Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 5 Μαϊου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΦΑΝΗ ΠΑΛΛΗ-ΠΕΤΡΑΛΙΑ 
» -»- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 190 (3) 

Ίδρυση Ε' Χειρουργικής Κλινικής στο Τμήμα Ιατρικής του 
Πανεπιστημίου Αθηνών και καθορισμός του εσωτερι¬ 
κού της κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 και 7 παρ. 5 του Ν. 1268/1982 
«Για τη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

β)Του άρθρου 19 παρ. 2 του Ν. 1735/1987 (Α’195)και 

γ) Του άρθ ρου 29Α του Ν. 1558/1985, όπως αυτό προ¬ 
στέθηκε με το άρθρο 27 του Ν. 2081/92 (Α' 154). 

2. Τη γνώμη της Γενικής Συνέλευσης του Τμήματος Ια¬ 
τρικής του Πανεπιστημίου Αθηνών (συνεδρίαση 
3.3.1992). 

3. Το γεγονός ότι η δαπάνη που προκαλείται από τις δια¬ 
τάξεις αυτού του διατάγματος για τα λειτουργικά έξοδα 
της Κλινικής δεν μπορεί να προσδιορισθεί, γιατί δεν είναι 
γνωστός τόσο ο αριθμός των φοιτητών που θα εκπαιδεύο¬ 
νται όσο και ο αριθμός των κλινών της. 

Οι δαπάνες για τις εκπαιδευτικές και ερευνητικές ανά¬ 
γκες θα καλυφθούν από τον Προϋπολογισμό του Πανεπι¬ 
στημίου Αθηνών, σύμφωνα με τις διατάξεις του άρθρου 7 
του παρόντος, ενώ οι δαπάνες για τις νοσηλευτικές ανά¬ 
γκες θα καλυφθούν από τον Προϋπολογισμό του Νοσοκο¬ 
μείου στο οποίο θα εγκατασταθεί και θα λειτουργήσει 
σύμφωνα με τις διατάξεις του άρθρου 13 του Ν. 1397/ 
1983. 

4. Τη 36/1993 γνωμοδότηση του Συμβουλίου της Επι- 
κρατείας, με πρόταση των Υπουργών Προεδρίας της Κυ¬ 
βέρνησης και Εθνικής Παιδείας και θρησκευμάτων, απο¬ 
φασίζουμε: 

Αρθρο 1 

Ίδρυση 

Ιδρύεται στο Τμήμα Ιατρικής του Πανεπιστημίου Αθη¬ 
νών Ε' Χειρουργική Κλινική, η οποία εξυπηρετεί τις εκπαι¬ 
δευτικές, ερευνητικές και νοσηλευτικές ανάγκες στο 
γνωστικό αντικείμενο της Γενικής Χειρουργικής. Το κλι¬ 
νικό έργο περιλαμβάνει την περίθαλψη και νοσηλεία 
ασθενών με χειρουργικά νοσήματα. Η περίθαλψη συνί- 
σταται στην κλινική διάγνωση, την παρακλινική και εργα¬ 
στηριακή διερεύνηση, την προεγχειρητική προετοιμασία 
της χειρουργικής αντιμετώπισης, καθώς και την μετεγχει¬ 
ρητική φροντίδα μέχρι της εξόδου του ασθενούς από την 
Κλινική. 

Άρθρο 2 

Εσωτερικός κανονισμός 

Ο εσωτερικός κανονισμός της Κλινικής που ιδρύεται με 
το προηγούμενο άρθρο καθορίζεται, σύμφωνα με τα επό¬ 
μενα άρθρα. 

Άρθρο 3 

Αποστολή 

Η Κλινική έχει ως αποστολή: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής, καθώς και των άλλων Τμη¬ 
μάτων του Πανεπιστημίου Αθηνών σε προπτυχιακό και με¬ 
ταπτυχιακό επίπεδο στα θέματα με τα οποία ασχολείται η 
Κλινική, σύμφωνα με το άρθρο 1 του παρόντος διατάγμα¬ 
τος. 

β) Την εξυπηρέτηση των διαφόρων κοινωνικών αναγκών 
όταν και όποτε ζητείται η συγκεκριμένη συνδρομή που 
ανήκει στο αντικείμενο της Κλινικής. 

γ) Την ειδίκευση ιατρών, νοσηλευτών, καθώς και άλλων 
λειτουργών των κλάδων υγείας και τη συνεχή εκπαίδευση 
και επιμόρφωση αυτών. 

δ) Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

ε) Τη συνεργασία και ανταλλαγή επιστημονικών γνώ¬ 
σεων με ακαδημαϊκά ή ερευνητικά ιδρύματα της ημεδα¬ 
πής ή της αλλοδαπής. 

στ) Την οργάνωση τοπικών, εθνικών και διεθνών συνε¬ 
δρίων, συμποσίων, σεμιναρίων, διαλέξεων και μετεκπαι- 
δευτικών μαθημάτων με σκοπό την ενημέρωση του κοι¬ 
νού, του νοσηλευτικού, του ιατρικού και λοιπού προσωπι¬ 
κού της Κλινικής. 


ζ) Την παροχή υπηρεσιών κατά τα προβλεπόμενα στο 
Π.Δ. 159/1984 (Α' 53). 

Άρθρο 4 
Προσωπικό 

Το προσωπικό της Κλινικής απαρτίζεται από: α) Μέλη 
ΔΕΠ του Τμήματος Ιατρικής που το γνωστικό τους αντικεί¬ 
μενο εμπίπτει στα διδακτικά, ερευνητικά και νοσηλευτικά 
ενδιαφέροντα της Κλινικής, όπως αυτά ορίζονται στο άρ¬ 
θρο 1 του παρόντος διατάγματος. 

β) Ειδικευόμενους ιατρούς, νοσηλευτές και λοιπούς 
επιστήμονες. 

γ) Μέλη Ειδικού Διοικητικού - Τεχνηκού Προσωπικού 
και 

δ) Υγειονομικό και λοιπό προσωπικό που τοποθετείται 
στην Κλινική, σύμφωνα με τις εκάστοτε ισχϋουσες διατά¬ 
ξεις. 

Άρθρο 5 

Διοίκηση - Αρμοδιότητες 

1. Η Κλινική διευθύνεται από μέλος Δ.Ε.Π. του Τμήμα¬ 
τος Ιατρικής που ορίζεται με τη διαδικασία του άρθρου 28 
παρ. 22 του Ν. 2083/1992 (Α’ 159). 

2. Ο Διευθυντής της Κλινικής ασκεί τις αρμοδιότητες 
που ορίζει το άρθρο 7 παρ. 4 του Ν. 1268/82 και επι¬ 
πλέον: 

α) Καταρτίζει και εισηγείται το πρόγραμμα λειτουργίας 
για τις διδακτικές και ερευνητικές δραστηριότητες της 
Κλινικής και μεριμνά για την υλοποίησή του. 

β) Μεριμνά για την υλοποίηση των αποφάσεων των συλ¬ 
λογικών οργάνων του νοσοκομείου στο οποίο εγκαθίστα¬ 
ται και λειτουργεί η Κλινική για την παροχή του νοσηλευτι¬ 
κού της έργου. 

γ) Διαχειρίζεται κάθε έσοδο που περιέρχεται στην Κλι¬ 
νική, στύμφωνα με τις ισχύουσες διατάξεις. 

δ) Μεριμνά για τη στελέχωση της Κλινικής με το ανα¬ 
γκαίο προσωπικό. 

ε) Εισηγείται τους υπεύθυνους αναλωσίμων υλικών και 
του κινητού εξοπλισμού. 

στ) Υπογράφει κάθε έγγραφο που εξέρχεται από την 
Κλινική, 

Άρθρο 6 

Εγκατάσταση - Λειτουργία 

1. Χώρος εγκατάστασης της κλινικής είναι ο χώρος που 
παραχωρείται για τη διεξαγωγή του διδακτικού - ερευνητι¬ 
κού και νοσηλευτικού της έργου. 

Στο χώρο εγκατάστασης υπάρχει πινακίδα με τον τίτλο 
της κλινικής και το ονοματεπώνυμο του διευθυντή. 

2. Το ωράριο εργασίας του προσωπικού είναι αυτό που 
προβλέπεται για κάθε κατηγορία, σύμφωνα με τις κείμε¬ 
νες διατάξεις. 

3. Ο διευθυντής έχει την ευθύνη για την εν γένει λει¬ 
τουργία της κλινικής και τη χρησιμοποίηση οργάνων και 
υλικών τους. 

Για κάθε ερευνητική εργασία ο διευθυντής ενημερώνε¬ 
ται πριν από τη διεξαγωγή της και καθορίζει μέσα στα 
πλαίσια της αποστολής της την προτεραιότητα στη χρησι¬ 
μοποίηση οργάνων και χώρων σε περίπτωση που δεν 
υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται μόνο 

στο προσωπικό της κλινικής ή σε ερευνητές που έχουν ει¬ 
δική επί των οργάνων εκπαίδευση. 

Κινητά όργανα και σκεύη, τα οποία παραδίδονται για τη 
διεξαγωγή ερευνητικής εργασίας επιστρέφονται μετά τη 
χρησιμοποίησή τους στην κατάσταση που είχαν παραδο- 
θεί. 

5. Με εισήγηση του διευθυντή στα αρμόδια όργανα του 
Ιδρύματος είναι δυνατή, σύμφωνα με τις διατάξεις του άρ¬ 
θρου 18 του Ν. 1268/82 και των κατ' εξουσιοδότηση τού¬ 
του εκδοθέντων Π.Δ., η πρόσληψη διακεκριμένων επιστη¬ 
μόνων σε τομείς σχετικούς με τις διδακτικές, ερευνητικές 
και νοσηλευτικές δραστηριότητες της κλινικής. 

Άρθρο 7 
Πόροι 

Πόροι της Κλινικής είναι: 

α) Οι πιστώσεις, οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την ιδιαί¬ 
τερη περιουσία του Πανεπιστημίου Αθηνών και οι οποίες 
χορηγούνται από το Τμήμα Ιατρικής, σύμφωνα με τη διαδι¬ 
κασία του άρθρου 8 του Ν. 1268/82. 

β) Οι πιστώσεις από άλλες πηγές όπως: ι) η ετήσια επι¬ 
χορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από διάφορα Υπουργεία της 
Χώρας, ιι) οι κληρονομιές, κληροδοτήματα, δωρεές και 
κάθε άλλη οικονομική ενίσχυση που προέρχονται από 
ημεδαπά ή αλλοδαπά φυσικά και νομικά πρόσωπα προς το 
Πανεπιστήμιο Αθηνών για τους σκοπούς της Κλινικής, 
εφόσον δεν τίθενται όροι που αντιβαίνουν στο σκοπό της 
Κλινικής και του Πανεπιστημίου Αθηνών. 

Άρθρο 8 
Τηρούμενα βιβλία 

Για τις ανάγκες της Κλινικής τηρούνται τα ακόλουθα βι¬ 
βλία και στοιχεία; 

- Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 

- Κατάλογος επιστημονικών οργάνων. 

- Αρχείο ασθενών της Κλινικής. 

- Βιβλίο επιστημονικής δραστηριότητας της Κλινικής. 

- Βιβλίο μεταβολών του προσωπικού της Κλινικής και 

- Κάθε άλλο βιβλίο ή στοιχείο που προβλέπεται από την 
ισχύουσα νομοθεσία ή κρίνεται απαραίτητο για την Κλι¬ 
νική. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ ΠΑΙΔ ΚΑΙ ΘΡΗΣΚΕΥΜΑΤΩΝ 

ΣΩΤΗΡΙΟΣ ΚΟΥΒΕΛΑΣ ΓΕΩΡΓΙΟΣ ΣΟΥΦΛΙΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 191 (4) 

Ίδρυση Ενορίας του Ιερού Ναού «ΑΠΩΝ ΑΠΟΣΤΟΛΩΝ 
ΠΕΤΡΟΥ ΚΑΙ ΠΑΥΛΟΥ» Κορώνας στην Κοινότητα 
Ακρίτα της Ιεράς Μητροπόλεως Γουμενίσσης, Αξιου- 
πόλεως και Πολυκάστρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 του Ν. 590/77 «Περί του Κατα¬ 
στατικού Χάρτου της Εκκλησίας της Ελλάδος» (Α' 146) σε 
συνδυασμό με τα άρθρα 2 και 3 του 8/79 κανονισμού της 
Ιεράς Συνόδου της Εκκληοίας της Ελλάδος «Περί Ναών 
και Ενοριών* (Α' 1 /80). 

2. Το άρθρο 29Α του Ν. 1558/1985, Οπως προσετέθη 
με το άρθρο 27 του Ν. 2081/1992 (Α' 154). 

3. Τη σύμφωνη γνώμη του Μητροπολιτικοΰ Συμβουλίου 
της Ιεράς Μητροπόλεως Γουμενίσοης, Αξιουπόλεως και 
Πολυκάστρου που περιλαμβάνεται στην αριθμ. 4/ 
30.10.92 πράξη αυτού. 

4. Την αριθμ. 7/1992 γνωμοδότηση της Κοινότητας 
Ακρίτα. 

5. Την αριθμ. Α1 36/93 βεβαίωση του Υπουργείου Εθνι¬ 
κής Παιδείας και θρησκευμάτων, από την οποία προκύ¬ 
πτει η μη πρόκληση δαπάνης από την έκδοση του παρό¬ 
ντος διατάγματος εις βάρος του Κρατικού Προϋπολογι¬ 
σμού. 

6. Την αριθμ. 146/93 γνωμοδότηση του Συμβουλίου της 
Επικράτειας, με πρόταση του Υπουργού Εθνικής Παιδείας 
και θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού «Αγίων Αποστόλων Πέ¬ 
τρου και Παύλου» Κορώνας στην Κοινότητα Ακρίτα, της 
Ιεράς Μητροπόλεως Γουμενίοοης, Αξιουπόλεως και Πο¬ 
λυκάστρου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-*- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 192 (5) 

Ίδρυση Ενορίας του Ιερού Ναού «Αγίου Αθανασίου» στο 
Δήμο Πολυκάστρου της Ιεράς Μητροπόλεως Γουμε- 
νίσσης, Αξιουπόλεως και Πολυκάστρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 36 παρ. 2 του Ν. 590/77 «Περί του Κατα¬ 
στατικού Χάρτου της Εκκλησίας της Ελλάδος» (Α' 146) σε 
συνδυασμό με τα άρθρα 2 και 3 του 8/79 κανονισμού της 
Ιεράς Συνόδου της Εκκλησίας της Ελλάδος «Περί Ναών 
και Ενοριών» (Α' 1 /80). 

2. Το άρθρο 29Α του Ν. 1558/1985, όπως προσετέθη 

με το άρθρο 27 του Ν. 2081/1992 (Α' 154). 

3. Τη σύμφωνη γνώμη του Μητροπολιτικού Συμβουλίου 
της Ιερός Μητροπόλεως Γουμενίσσης, Αξιουπόλεως και 
Πολυκάστρου που περιλαμβάνεται στην αριθμ, 5/7.12.92 
πράξη αυτού. 

4. Την αριθμ. 124/1992 γνωμοδότηση του Δημοτικού 
Συμβουλίου Πολυκάστρου. 

5. Την αριθμ. Α1/35/93 βεβαίωση του Υπουργείου 
Εθνικής Παιδείας και θρησκευμάτων, από την οποία προ¬ 
κύπτει η μη πρόκληση δαπάνης από την έκδοση του παρό¬ 
ντος διατάγματος εις βάρος του Κρατικού Προϋπολογι¬ 
σμού. 

, 6. Την αριθμ. 142/93 γνωμοδότηση του Συμβουλίου της 
ΕπικρατεΙας. Με πρόταση του Υπουργού Εθνικής Παι¬ 
δείας και θρησκευμάτων, αποφασίζουμε: 

Αρθρο μόνο 

Ιδρύεται Ενορία του Ιερού Ναού «Αγίου Αθανασίου» στο 
Δήμο Πολυκάστρου, της Ιεράς Μητροπόλεως Γουμενίσ¬ 
σης, Αξιουπόλεως και Πολυκάστρου. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 28 Απριλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 193 (6) 

Κατάργηση και Ιδρυση Υπηρεσιών της Ελληνικής Αστυνο¬ 
μίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. α, β, και ζ του Ν. 1481/ 
1984 «Οργανισμός Υπουργείου Δημόσιας Τάξης» {Α' 
152), όπως αντικαταστάθηκε με το άρθρο 1 του Ν. 1590/ 
1986 (Α' 49), καθώς και του Π.Δ. 82/1993 (Α' 36). 

β. Του Π.Δ. 137/1986 «Συγκρότηση της Γ ενικής Γ ραμ- 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

γ. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

2. Το γεγονός ότι από τις διατάξεις του παρόντος προ- 
καλείται δαπάνη σε βάρος του κρατικού προϋπολογισμού, 
ύψος σαράντα οκτώ εκατομμυρίων (48.000.000) δραχ¬ 
μών για το έτος 1993 και εννέα εκατομμυρίων τριακοσίων 
είκοσι χιλιάδων (9.320.000) δραχμών για κάθε ένα από τα 
επόμενα έτη. Οι ανωτέρω δαπάνες για το μεν έτος 1993 
δεν έχουν προβλεφθεί, αλλά μπορούν να καλυφθούν από 
τις αντίστοιχες πιστώσεις του Ε.Φ. 43-210 του προϋπο¬ 
λογισμού εξόδων της Ελληνικής Αστυνομίας, έτους 1993, 
για δε τα επόμενα έτη θα προβλεφθούν και θα καλυφθούν 
από τις αντίστοιχες πιστώσεις των κατ’ έτος προϋπολογι¬ 
σμών εξόδων της Ελληνικής Αστυνομίας. 


3. Τα υπ’ αριθμ. 444/3/4869 από 27.3.1992 και 80 από 
22.1.1993 έγγραφα του Εθνικού Ιδρύματος Νεότητας και 
του Δήμου Καλαβρύτων, αντίστοιχα, με τα οποία ζητείται η 
αποδέσμευση των κτιρίων που στεγάζεται το Παράρτημα 
Σχολής Αστυφυλάκων Καλαβρύτων, για τους λόγους που 
αναφέρονται σ’ αυτά. 

4. Την υπ’ αριθμ. 253/1993 γνωμοδότηση του Συμβου¬ 
λίου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

Κατάργηση Παραρτήματος Σχολής Αστυφυλάκων 
Καλαβρύτων 

Καταργείται το Παράρτημα Σχολής Αστυφυλάκων Κα¬ 
λαβρύτων, το οποίο είχε ιδρυθεί με τις διατάξεις του Π.Δ. 
458/1990 (Α' 175). 

Άρθρο 2 

Ίδρυση Παραρτήματος Σχολής Αστυφυλάκων Άμφισσας 

1. Ιδρύεται Παράρτημα Σχολής Αστυφυλάκων στην Άμ¬ 
φισσα, με έδρα τον ομώνυμο Δήμο, το οποίο υπάγεται στη 
Σχολή Αστυφυλάκων Ελληνικής Αστυνομίας. 

2. Η αποστολή, η συγκρότηση και η στελέχωση του ανω¬ 
τέρω Παραρτήματος, τα καθήκοντα και οι αρμοδιότητες 
των οργάνων του, η εκπαίδευση των δοκίμων Αστυφυλά¬ 
κων, τα θέματα πειθαρχίας, ηθικών αμοιβών και διοικητι¬ 
κής μέριμνας, ως και κάθε άλλη σχετική λεπτομέρεια, 
ρυθμίζονται από τις διατάξεις του Π.Δ. 585/1985 (Α' 205), 
όπως τροποποιήθηκε και συμπληρώθηκε μεταγενέ¬ 
στερα. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 194 (7) 

Μεταφορά της έδρας του Αστυνομικού Τμήματος Βού¬ 
λας, της Διεύθυνσης Αστυνομίας Ανατολικής Αττι¬ 
κής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδαφ. α' του Ν. 1481/1984 
«Οργανισμός Υπουργείου Δημόσιας Τάξης» (Α’ 152), 
όπως αντικαταστάθηκε με το άρθρο 1, παρ. 1 του Ν. 
1590/1986 (Α’ 49) και του Π.Δ. 82/1993 (Α' 36). 

β. Του Π,Δ. 137/1986 «Συγκρότηοη της Γ ενικής Γ ραμ- 
ματείας Δημόσιας Τάξης σε Υπουργείο Δημόσιας Τάξης» 

(Α' 51). 

γ. Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), το οποίο προσετέθη με 
το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις αυτού του διατάγμα¬ 
τος δεν προκαλείται δαπάνη σε βάρος του κρατικού προϋ¬ 
πολογισμού. 

3. Την υπ’ αριθ. 225 από 5.4.1993 γνωμοδότηση του 
Συμβουλίου της Επικράτειας, ύστερα από πρόταση του 
Υπουργού Δημόσιας Τάξης, αποφασίζουμε: 

Άρθρο 1 

1. Έδρα του Αστυνομικού Τμήματος Βούλας, της Διεύ¬ 
θυνσης Αστυνομίας Ανατολικής Αττικής, καθορίζεται 
εφεξής ο Δήμος Βούλας. 

2. Το Π.Δ. 352/1992 (Α' 174), καταργείται. 

Άρθρο 2 

Η ισχύς του παρόντος διατάγματος αρχίζει απάτη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 Μαΐου 1993 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

- 4 - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 195 (8) 

Ίδρυση Τμήματος Ασφαλείας Αργυρούπολης και Τμήμα¬ 
τος Τροχαίας Ιτέας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδαφ. α' και β' του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως αντικαταστάθηκε με το άρθρο 1 παρ. 

1 του Ν. 1590/1986 (Α' 49). 

2. Τις διατάξεις του άρθρου 29Α' του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154). 

3. Τις διατάξεις του Π.Δ. 137/1986 «Συγκρότηση της 
Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης» (Α' 51). 

4. Τις διατάξεις του Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α' 36;. 

5. Το γεγονός ότι από τις διατάξεις του παρόντος προ- 
καλείται δαπάνη σε βάρος του κρατικού προϋπολογισμού, 
ύψους έξι εκατομμυρίων διακοσιων χιλιάδων (6.200.000) 
δραχμών για το έτος 1993 και ύψους δέκα έξι εκατομμυ¬ 
ρίων ογδόντα χιλιάδων (16.080.003) δραχμών για το έτος 
1994 κοθώ, και ύψους επτά εκατομμυρίων πε ,αακοσιων 
ενενήντα ϊ.ιΛιάόων (7.590.000) δραχμών για το έτος 1935 
κα·. για τα καθένα από τα ς π ο μ εν τ έτη Ο; ανωτέρω δαπά¬ 
νες για μεν το έτος 1293 θα κα Ανώθοΰ 1 · από τις πιστώσεις 
των αντισττυων Χ.Α.Ε. του Ε.Φ. '-Ζ - 210 του προϋπολο¬ 
γισμού εξόδων Ελληνικής Αστυνομία·::, /τι δε καθένα οπό 

τα επόμενα έτη θα προβλεφθούν από τις αντίστοιχες πι¬ 
στώσεις των κατ’ έτος προϋπολογισμών εξόδων Ελληνι¬ 
κής Αστυνομίας. 

6. Την υπ' αριθ. 246 από 12.4.93 γνωμοδότηση του 
Συμβουλίου της Επικράτειας, ύστερα από πρόταση του 
Υπουργού Δημόσιας Τάξης, αποφασίζουμε: 

Άρθρο 1 

Ιδρύεται Τμήμα Ασφαλείας Αργυρούπολης, με έδρα το 
Δήμο Αργυρούπολης, το οποίο υπάγεται διοικητικά στη 
Διεύθυνση Ασφαλείας Αττικής. 

Άρθρο 2 

Ιδρύεται Τμήμα Τροχαίας Ιτέας, με έδρα το Δήμο Ιτέας, το 
οποίο υπάγεται διοικητικά στην Αστυνομική Διεύθυνση 
Φωκίδας. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 5 ΜαΓου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

ΑΠΟΦΑΣΕΙΣ 

(9) 

Αποκατάσταση υποχρεωτικών τοποθετήσεων των τραπε¬ 
ζών λόγω υποβολής λανθασμένων στοιχείων (Συνε¬ 
δρίαση 522/19.3.93, θέμα 5). 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις Π.Δ./ΤΕ 1424/5.1.89, 1974/16.9.91 και 1959/ 
25.7.91 όπως ισχύει, 

β) το γεγονός ότι ορισμένες Τράπεζες υποβάλλουν συ¬ 
χνά στην Τράπεζα της Τράπεζας της Ελλάδος λανθα¬ 
σμένα στοιχεία για τον υπολογισμό των υποχρεωτικών το¬ 
ποθετήσεων τους, αποφάσισε: 

να συμπληρώσει την ΠΔ/ΤΕ 1974/16.9.91 και να καθο¬ 
ρίσει ότι οι εγγραφές αποκατάστασης του ύψους των δε¬ 
σμεύσεων επί καταθέσεων Τραπεζών πραγματοποιού¬ 
νται, με τρέχουσα αξία, ως ακολούθως: 

Προκειμένου περί δεσμεύσεων τα σχετικά ποσά κατατί¬ 
θενται σε άτοκο λογαριασμό, ενώ σε περίπτωση αποδε¬ 
σμεύσεων αποδίδονται από τους οικείους λογαριασμούς 
των υποχρεωτικών τοποθετήσεων. 

Από τις διατάξεις της παρούσης απόφασης δεν προκα- 
Λείται δαπάνη οε βάρος του κρατικού προϋπολιγσμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ραμματέας Ο Πρόεδρος Τα μέλη 

Ο Γραμματέας 
Π. ΚΎΡΙΑΚΟΠΟΥΛΟΣ 

( 10 ) 

Έγκριση αύξησης της συμμετοχής της ΝΟΤΟϋΟΝ Β.ν. 
στο μετοχικό κεφάλαιο της Ελληνογαλλικής Τ ράπεζας 
Διεθνούς Εμπορίου και Ναυτιλίας Α.Ε. (Συνεδρίαση 
525/27.4.93, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τις διατάξεις του άρθρου 7 του ΑΝ 1665/1951 «περί 
λειτουργίας και ελέγχου τραπεζών», 

β) τις διατάξεις του άρθρου 17 του Ν. 2076/92, 

γ) τις διατάξεις της ΠΔ/ΤΕ 1379/24.10.88, όπως 
ισχύει, 

δ) την απόφαση ΕΝΠΘ 457/3/22.10.90. 

ε) το από 16.3.93 (ΑΠ 9940) έγγραφο της ΝΟΤΟϋΟΝ 

Β.ν., 

στ) την επί του θέματος από 14.4.93 εισήγηση της Δ/ 
νσης Γενικής Επιθεώρησης Τραπεζών της Τράπεζας της 
Ελλάδος, αποφάσισε τα ακόλουθα: 

Εγκρίνει την αύξηση της συμμετοχής της ΝΟΤΟϋΟΝ 
Β.ν., σε ποσοστό 75% στο μετοχικό κεφάλαιο της Ελλη- 
νογαλλικής Τράπεζας Διεθνούς Εμπορίου και Ναυτιλίας 
Α.Ε. 

Η ως άνω αύξηση θα πραγματοποιηθεί με τη μεταβί¬ 
βαση στη ΝΟΤΟϋΟΝ Β.ν., μέρους των μετοχών (25%) της 
Ελληνογαλλικής Τράπεζας Διεθνούς Εμπορίου και Ναυτι¬ 
λίας Α.Ε. που ανήκουν στην Ελληνική Τράπεζα Επενδύ¬ 
σεων Βιομηχανικής Αναπτύξεως και θα καλυφθεί εξ ολο¬ 
κλήρου με εισαγωγή συναλλάγματος μη υποχρεωτικά εκ- 
χωρητέου. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Γραμματέας Ο Πρόεδρος Τα μέλη 

Η Γραμματέας 
Μ. ΚΑΡΑΜΠΕΛΑ 

- »- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 38/Α722.3.93 στο οποίο δημοσιεύθηκε το 
Προεδρικό Διάταγμα με αριθ. 92/93, για τον καθορισμό 
αρμοδιοτήτων που διατηρούνται από τον Υπουργό και τις 
διανομαρχιακού επιπέδου αρχές του Υπουργείου Βιομη¬ 
χανίας, Ενέργειας και Τεχνολογίας γίνονται οι ακόλουθες 
διορθώσεις: 

Στη σελίδα 371, στήλη πρώτη, σειρά 8η αντί του λανθα¬ 
σμένου «Ν. 1553/85...» τίθεται το ορθό «Ν. 1558/ 
85...». 

Σελίδα 372, στήλη πρώτη παρ. 17, σειρά 21η, αντί του 
λανθασμένου «και τις οποίες...» τίθεται το ορθό « ...για τις 
οποίες...» 

Στην ίδια ως άνω σελίδα και στήλη στην παρ. 17, περ. δ, 
σειρά 44η αντί του λανθασμένου «ΚΥΑ 18178/88...» τίθε¬ 
ται το ορθό «ΚΥΑ 18187/88». 

Σελίδα 374 άρθρο 1 παράγραφος 68 και στην πρώτη 
σειρά αυτής μετά τη λέξη «...δικαιωμάτων...» αναγράφεται 
η φράση «πλην αδειών μεταλλευτικών ερευνών (ΑΜΕ)... 

Σελίδα 376, στήλη δεύτερη, παράγραφος 4, σειρά 37η 
αντί του λανθασμένου «... αρ. 3 παρ. 1...»τίθεται το ορθό 
«αρ. 9 παρ. 1...» 

Σελίδα 376, στήλη δεύτερη, παράγραφος 7, σειρά 54η 
διαγράφονται οι λέξεις «... άρθρ. 47 παρ. 1, παρ. 3Θ, παρ. 
4, παρ. 5, παρ. 6». 

7. Σελίδα 376, στήλη δεύτερη, παράγραφος 7, σειρά 
55η αντί του λανθασμένου «άρθρ. 52...» τίθεται το ορθό 
«άρθρ. 52 παρ. 4...». 

Σελίδα 377, στήλη δεύτερη, σειρά 5η, προστίθεται και 
το άρθρο 5 και γίνεται «...άρθρ. 5, 6...» 

(Από το Υπουργείο Βιομ/νίας, Ενέργειας και Τεχνολογίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


